༄༅། །བཅོམ་ལྡན་འདས་མ་སྒྲོལ་མ་རྣལ་འབྱོར་མའི་རྩ་བའི་
དབང་བསྐུར་གྱི་ཆོ་ག་བཀླགས་ཆོག་ཏུ་བཀོད་
པ་ཨུཏྤལ་ལྗོན་ཤིང་ཞེས་
བྱ་བ་བཞུགས་སོ། །
ན་མོ་གུ་རུ་བྷ་ག་བ་ཏཱི་ཏཱ་རཱ་ཡེ། དོན་གྲུབ་རྟ་ཡི་རྒྱལ་པོའི་རིགས་མཆོག་གི །དཀྱིལ་འཁོར་དབང་ཕྱུག་ཆེན་
མོའི་སྐུར་བཞེངས་ནས། །སྲིད་ཞི་བདེ་ཆེན་ཐིག་ལེར་སྡོམ་མཛད་མས། །སྨིན་གྲོལ་ལྷན་ཅིག་རྫོགས་པའི་བྱིན་རླབས་
སྩོལ། །འཕགས་ཡུལ་གྲུབ་ཆེན་ཞལ་ལུང་བདུད་རྩིའི་ཆབ། །རྙོགས་མེད་ཤིན་ཏུ་རྙེད་དཀའ་ནོར་བུའི་ཟླ། །གསང་བདག་
སྒྲོལ་མགོན་བཀའ་སྲོལ་མ་འཁྲུལ་བ། །བློ་གྲོས་གསེར་གྱི་བུམ་པ་བསྐྱིལ་འདི་རྨད། །དེ་ལ་འདིར་རྣལ་འབྱོར་མའི་
རྒྱུད་ཐམས་ཅད་ཀྱི་རྒྱལ་པོ་ཕྲིན་ལས་ཐམས་ཅད་འབྱུང་བ་སྒྲོལ་མ་འདུས་པ་དོན་དམ་པའི་རྒྱུད་ལས་བསྟན་བྱའི་གཙོ་བོ་ལྷ་
ཉེར་ལྔ་པའི་བདག་ཉིད་ཅན་གྱི་རྩ་བའི་དཀྱིལ་འཁོར་ཆེན་པོར་མངོན་པར་དབང་བསྐུར་བ་ལ། དཀྱིལ་ཆོག་གཞན་ལ་
ཕན་པར་རྡུལ་ཚོན་ལ་བརྟེན་པའི་དབང་དུ་མཛད་ནས་སྡོམ་ཉེར་བཞིས་བསྡུས་པའི་དང་པོ་ལྟས་བརྟག་པ་ནི། མཚན་
ཉིད་དང་ལྡན་པའི་སློབ་དཔོན་ལ་ཡོན་ཏན་ཀུན་ལྡན་གྱི་སློབ་མས་ལན་གསུམ་དུ་གསོལ་བ་བཏབ་པ་ན་དེ་ཉིད་རྗེས་
བཟུང་དུ་རུང་མིན་བརྟག་པར་བྱ་བ་རྡོ་རྗེ་ཕྲེང་བ་དང་མཐུན་ལ། གཉིས་པ་སློབ་མ་རྗེས་བཟུང་ནི། རུང་བའི་ལྟས་བྱུང་
ན་ཐོག་མར་སྦྱོང་བ་དང་སྲུང་བའི་ཆོ་ག་བྱ་སྟེ། སློབ་དཔོན་གྱིས་བདག་གི་རྣལ་འབྱོར་མདོར་བསྡུས་བཟླས་པ་བཅས་བྱ།
སྡིག་སྦྱོང་ཆས་ཏིལ་ནག་དང་མེ་ཆུ། འབུར་ལིང་ངམ་ཉ་བོར་གྲགས་པས་སྦྱིན་ནག་པོ་ལས་བཅོས་པ། ལྕགས་སམ་སེང་
ལྡེང་ཕུར་པ། ཐོ་བ། ཧོམ་ཁུང༌། ཁེབས་རོ་གཡམ་ལ་རི་རབ་བང་རིམ་བཞི་པར་ལཾ་གྱིས་མཚན་པ་བྲིས་པ་རྣམས་ཉེ་བར་
བསྡོགས། སློབ་མ་རྣམས་མདུན་ཏུ་འཁོད་པ་ལ། འོ་ནམ་མཁའ་དང་མཉམ་པའི་སེམས་ཅན་ཐམས་
ཅད་ཀྱི་དོན་དུ་སངས་རྒྱས་ཀྱི་གོ་འཕང་འཐོབ་པར་བྱ། དེའི་སླད་དུ་བཅོམ་ལྡན་འདས་
འཕགས་མ་སྒྲོལ་མའི་དཀྱིལ་འཁོར་དུ་དབང་བསྐུར་བའི་སྔོན་དུ་འགྲོ་བ་སློབ་མ་རྗེས་
བཟུང་གི་ཆོ་ག་རྣམས་ཞུ་སྙམ་དུ་མ་ཡེངས་པར་གསན་འཚལ། དེ་ལ་གསང་སྔགས་
ཟབ་མོའི་སྨིན་བྱེད་ཀྱི་རིམ་པ་སྒྲུབ་པར་བྱེད་པ་ལ་ཐོག་མར་གེགས་བྱེད་ཀྱི་སྡིག་
སྒྲིབ་དང་བར་དུ་གཅོད་པའི་གདོན་བགེགས་རྣམས་གཞོམ་པའི་ཐབས་ལ་འབད་
དགོས་ཤིང༌། དེ་ཡང༌ནང༌གི་ལས་ཉོན་སྡིག་སྒྲིབ་ཀྱི་མཐུ་ལས་ཕྱི་རོལ་གྱི་གདོན་
112

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
བགེགས་བར་གཅོད་རྣམས་འབྱུང་བ་ཡིན་པས་ཐོག་མར་སྡིག་པ་སྦྱོང་བ་ལ་ཐུགས་
དམིགས་འདི་བཞིན་དུ་མཛད་འཚལ། ཁྱེད་རང་རྣམས་ཀྱི་སྐུ་ཚེ་འཁོར་བ་ཐོག་མ་
དང་
མེད་པ་ནས་ད་ལྟའི་བར་དུ་བསགས་པའི་སྡིག་སྒྲིབ་ཐམས་ཅད་སྙིང་གར་ཡི་གེ་པཾ་
ནག་པོའི་རྣམ་པར་གནས་པ། ལྟེ་བའི་གཞི་གནས་ཀྱི་གཏུམ་མོ་འབར་བའི་འོད་ཟེར་
གྱིས་དེད་དེ་སྣ་སྒོ་གཡས་པ་ནས་སྡིག་པའི་རྣམ་པར་མདུན་གྱི་ཏིལ་ལ་ཐིམ་པའི་མོས་
པ་ མཛོད། ཅེས་བརྗོད་ལ་སྤྲོ་ན་ཏིལ་ལ་སློབ་མ་རྣམས་ཀྱི་སྣ་གཡས་པ་ནས་རླུང་འབུད་དུ་འཇུག མེ་ ཨ་ མྲྀ་ ཏས་
བསང་། སྭ་བྷཱ་ཝས་སྦྱང་། སྟོང་པའི་ངང་ལས་འབར་བའི་མེའི་ནང་དུ་ཁྲོ་བོ་ཟ་བྱེད་རྡོ་རྗེ་
མཁའ་འགྲོ་སྐུ་མདོག་མཐིང་ནག་རྡོ་རྗེ་དང་དྲིལ་བུ་འཛིན་པ་ཁྲོ་བོའི་རྒྱན་
རྣམ་འགྱུར་རྫོགས་ཤིང་ གཡོན་བརྐྱང་གིས་པད་ཉི་ལ་བཞུགས་པ་ཞལ་ཤིན་ཏུ་
གདངས་པར་གྱུར། མདུན་གྱི་ཏིལ་སྡིག་པའི་ངོ་བོར་གྱུར་པ་ལས་རྡོར་གྱིས་བླངས་ཏེ་
མེ་དང་ཆུ་དོར་བའི་ཚེ་ཟ་བྱེད་རྡོ་རྗེ་མཁའ་འགྲོའི་ཞལ་དུ་གསོལ་ཞིང༌། ཆོས་ཉིད་ཀྱི་
རྒྱ་ མཚོ་ ཆེན་ པོར་ དོར་ བར་ གྱུར་ པའི་ཐུགས་མོས་མཛོད། ཅེས་ལས་རྡོར་གྱིས་ཁུ་ཚུར་གཡས་
གཡོན་གྱིས་ཏིལ་བླངས་ཏེ་བསྣོལ་ཐབས་སུ་མེ་དང་ཆུར་དོར་ཞིང་སློབ་དཔོན་གྱིས། ༀ་ བཛྲ་ ཌཱ་ ཀ་ ཁ་ ཁ་ ཁཱ་ ཧི་
ཁཱ་ཧི། སརྦ་པཱ་བཾ་ད་ཧ་ན་བྷ་སྨིན་ཀུ་རུ་སྭཱ་ཧཱ། ལན་གསུམ་བརྗོད། མཐར་མེ་ཆུར་བླུགས་ལ་རོལ་མོ་
དང་བཅས་ཕྱིར་དོར་ཏེ་སྡིག་པ་སྦྱོང་བའི་ཆོ་གའོ། །དེ་ནས་བགེགས་གཞོམ་པ་ལ་རྒྱས་པར་དཀྱིལ་འཁོར་ཁང་པའི་ཕྱོགས་
མཚམས་བརྒྱད། སྟེང་འོག་གི་མཚོན་པ་དང་བཅུར་དོང་བྲུས་པ་ལ་ལིང་ག་བཅུ་རེ་རེ་བཞིན་གདབ་མནན་བྱ་བ་ཡིན་འདུག་
ཀྱང་། དེ་ཙམ་མི་འགྲུབ་ན་དམིགས་པས་ཕྱོགས་བཅུར་ཁྱབ་པར་བྱས། དངོས་སུ་ཧོམ་ཁུང་དང་ལིངྒ་དཀྱིལ་འཁོར་གྱི་འོག་
གམ་སྒོ་དྲུང་ལྟ་བུར་བཀོད་ལ། དེ་ ནས་ བགེགས་ གཞོམ་ པ་ ལ་ ཐུགས་ དམིགས་ འདི་བཞིན་དུ་
མཛད་འཚལ། ངེད་བཅོམ་ལྡན་འདས་མ་དམ་ཚིག་སྒྲོལ་མ་རྣལ་འབྱོཪ་ མ་ ཞལ་
གཅིག་ཕྱག་བརྒྱད་མར་གསལ་བའི་ཐུགས་ཀ་ནས་ཁྲོ་བོ་ལྕགས་ཀྱུ་དང་ཞགས་
པ་ཐོགས་པ་དཔག་ཏུ་མེད་པ་སྤྲོས་ཏེ་བགེགས་ཀྱི་གཙོ་བོ་བདུད་བཞི་ལ་སོགས་
113

ལྟ་རྒྱ་ཆེན་བཀའ་མཛོད།
པ་དང་གནོད་བྱེད་མི་དང་མི་མ་ཡིན་པ་ཐམས་ཅད་རྣམ་པ་ཤ་ཟའི་གཟུགས་མདོག་
ནག་པོ་སྐྲ་འགྲེང་ཞིང་དབང་པོ་འཕྱང་བ་རིད་ཅིང་ཉམ་ཐག་པའི་རྣམ་པར་སྤྲུལ་པའི་
ཕོ་ཉ་རྣམས་ཀྱི་སྙིང་ག་ནས་ལྕགས་ཀྱུས་བཏབ་ནས་དབང་མེད་དུ་བཀུག་སྟེ་མདུན་
གྱི་གཟུགས་ལིང་འདི་ཉིད་ལ་སིབ་ཀྱིས་ཐིམ་པས་དབྱེར་མེད་དུ་གྱུར་པའི་མོས་པ་
མཛོད་ཅེས་རྡོར་དྲིལ་དང་བཅས་ལྕགས་ཀྱུའི་ཕྱག་རྒྱ་བཅསལ། ན་མཿས་མནྟ་ཀཱ་ཡ་ཝཱ་ཀ་ཙིཏྟ་བཛྲ་ཎཾ།
ཨོཾ་ཌཱཀྐི་ཧཱུཾ་ཛཿཞེས་ལན་གསུམ་དུ་བརྗོད། སླར་ཡང་ཁྱེད་རང་རྣམས་ཀྱི་སྐུ་ལུས་ཀྱི་ནང་དུ་
གཏོགས་པའི་ནད་གདོན་སྡིག་སྒྲིབ་ཐམས་ཅད་འདུས་ཏེ་གོང་བཞིན་ཤ་ཟའི་གཟུགས་
སུ་གྱུར་ནས་སྙིང་གར་གནས་པ་སློབ་དཔོན་གྱི་ཐུགས་ཀའི་འོད་ཟེར་ལྕགས་ཀྱུ་ལྟ་
བུས་བཀུག་སྟེ། སྣ་སྒོ་ནས་ཐོན་མདུན་གྱི་གཟུགས་ལ་ཐིམ་པའི་མོས་པ་མཛོད། ཅེས་
ཕཊ་ཀྱི་
གོང་གི་འགུགས་པའི་སྔགས་རྒྱ་ལན་གསུམ་བྱ། ཧཱུཾ་ ཞེས་ བརྗོད་ པས་ བྲུབ་ཁུང་གྲུ་གསུམ་ པ་ཟབ་
ཅིང་ཡངས་པར་གྱུར། དེའི་ནང་དུ་གནོད་བྱེད་གན་རྐྱལ་དུ་བསྒྱེལ་བའི་ཡན་ལག་
ཞགས་པ་དང་ལྕགས་སྒྲོག་གིས་བཅིངས་ཤིང་དྲིལ་བུའི་སྒྲས་མྱོས་པར་བྱས།
སྒྲས་མགོན་སྐྱབས་དང་བྲལ་བར་གྱུར། ཕུར་བུ་ལགཏུ་བླངས་ཏེ་འདྲིལ་ཞིང་། ན་མཿས་མནྟ་བུདྡྷེ་
བྷྱོཿ། ཨོཾ་ཏཱ་རེ་ཏུཏྟཱ་རེ་ཏུ་རེ་སརྦ་དུཥྞཱི་ཀཱི་ལི་ཀཱི་ལ་ཡ་ཧཱུྃ་ཕཊ་སྤ་ར་ཎ་ཕཊ། ཐུགས་ཀ་ནས་
ཕུར་བུའི་ལྷ་མོ་སྟོད་ཁྲོ་མོའི་གཟུགས་ཅན་སྐུ་སྨད་རྡོ་རྗེ་རྩེ་གཅིག་པའི་ཕུར་བུའི་རྣམ་
པ་འབར་འཕྲེང་འཁྲུགས་པ་སྤྲོས། རྫས་ཀྱི་ཕུར་བུ་དང་དབྱེར་མེད་དུ་གྱུར་པ་ལ། ཧཱུྃ་
ཞེས་སྔགས་ཀྱིས་བྱིན་གྱིས་བརླབས་པས་གཟི་བྱིན་དང་ནུས་པ་དཔག་ཏུ་མེད་པར་
གྱུར། སླར་ཡང་ཐུགས་ཀ་ནས་ཁྲོ་བོ་བདུད་རྩི་འཁྱིལ་པ་སྤྲོས་ཏེ་མདུན་དུ་བཀའ་ནོད་
པའི་ཚུལ་གྱིས་འཁོད་པ་ལ། ན་མཿས་མནྟ་བུདྡྷེ་བྷྱོཿ། ན་མོ་མ་ཧཱ་བཛྲ་ཀྲོ་དྷཱ་ཡ། མ་
ཧྭ་དྀཊྚོ་ཊ། བྷི་ཥཎ་བྷེ་ར་ཝཱ་ཡ། བཛྲ་སནྡོ་ཧ་དརྦ་ཡ། ཨོཾ་ཨ་མྲྀ་ཏ་ཀུནྜ་ལི་ཧཱུཾ་ཕཊ།
114

དུས་འཁོར་དང་སྒྲོལ་མ་སོགས་ཆོ་ག་སྣ་ཚོགས་ཀྱི་སྐོར།
སརྦ་དུཥཱཾ་ཀཱི་ལི་ཀཱི་ལ་ཡ་ཧཱུྃ་ཕཊ། ཅེས་བགེགས་རྣམས་ལ་ཕུར་བུས་ཐོབ་ཅིག་པར་
བཀའ་བསྒོས་པས། དེས་ཕུར་བུ་བླངས་ཏེ་གཟུགས་བརྙན་གནོད་བྱེད་ཐམས་ཅད་
འདུས་པའི་ངོ་བོར་གསལ་བ་དེ་ཉིད་ཀྱི་གནས་ལྔ་དང་ཚིག་ཆེན་བཅུ་གཉིས་དང་དབང་
པོ་ལྔ་ལ་སོགས་པ་རྣམས་སུ་ཕུར་བུས་བཏབ་ཅིང་ཐོ་བས་བརྡུངས་པར་གྱུར་པའི་མོས་
པ་མཛོད། ཨོཾ་གྷ་གྷ། གྲཱ་ཏ་ཡ་བྷཱ་ཏ་ཡ་སརྦ་དུཏཱཾ་ཕཊ། ཀཱི་ལ་ཡ་ཀཱི་ལ་ཡ་སརྦ་པཱ་
ཕཊཿ༔ ཧཱུྃ་ཧཱུྃ་ཧཱུྃ་བཛྲ་ཀཱི་ལ་ཡ། ས་མ་ཡ་ཏཱ་རཱ་ཨཱ་ཛྙཱ་པ་ཡ་ཏི། ཀཱ་ཡ་ཝཱ་ཀ་ཙིཏྟ་བཛྲ་ཀཱི་ལ་
ཡ་ཧཱུྃ་ཕཊ། ཅེས་པ་ལན་གསུམ། ཨོཾ་ཏཱ་རེ་ཏུཏྟཱ་རེ་ཏུ་རེ་བཛྲ་ཀཱི་ལི་ཀཱི་ལ་ཡ་སརྦ་དུཧྰུྃ་བྷནྡྷ་ཧཱུྃ་
ཕཊ། ཅེས་དྲག་ཏུ་བཟླ་བཞིན་དུ་གོང་གི་གནས་དེ་རྣམས་སུ་ཕུར་བུས་འདེབས་ཚུལ་ཙམ་བྱས་ལ་མཐར་སྙིང་གར་
པཱ་པཾ་
བཏབ་སྟེ་ཐོ་བས་བརྡུངས་ལ་བྲུབ་ཁུང་གི་ནང་དུ་བཅུག ཡང་ན་ཐོག་མ་ནས་འབྲུབ་ཁུང་དུ་བཅུག་ལ་དེ་རྗེས་ཕུར་གདབ་
བྱས་ཀྱང་རུང་ངོ་། །གང་ལྟར་ཀྱང་འབྲུབ་ཁུང་གི་ཁ་རི་རབ་བྲིས་པའི་གཡམ་པས་བཅད་ལ། ༀ་ ལཾ་ ྃ་ བྷ་ ཡ་ ལཾ།
སློབ་དཔོན་གྱི་ཐུགས་ཀ་ནས་གནོན་བྱེད་ཀྱི་ལྷ་མོ་སྤྲོས་ཏེ་འབྲུབ་ཁུང་གི་ཁ་ལཾ་ལས་
བྱུང་བའི་རི་རབ་ཀྱིས་བཅད་པས་བསྐལ་བའི་བར་དུ་ཡང་ཐར་པ་མེད་པར་གྱུར་པའི་
མོས་ པ་ མཛོད། དེ་ནས་སྲུང་བ་ནི། རྒྱས་པར་ན་སློབ་མ་གཙོ་མོ་ཕྱག་བརྒྱད་མ་མངོན་རྟོགས་ཇི་ལྟ་བར་བསྐྱེད།
གནས་གསུམ་དང་སྐྱེ་མཆེད་བྱིན་རླབས་ཀྱང་དེ་ལྟར་བྱ། བསྡུ་ན་རྩ་གཞུང་གི་དགོངས་པ་ལྟར། ཁྱེད་ རང་ རྣམས་
སྐད་ཅིག་གིས་དམ་ཚིག་སྒྲོལ་མ་རྣལ་འབྱོར་མའི་སྐུར་གྱུར་པ་ལ་གནས་བདུན་ཏུ་རྡོ་
རྗེའི་སྔགས་རྒྱས་བསྲུང་བ་བྱས་པར་མོས་ཤིག སློབ་དཔོན་གྱིས་རྡོ་རྗེ་རྩེ་ལྔ་པའི་ཕྱག་རྒྱ་བཅས་ལ་
སློབ་མའི་སྤྱི་མགྲིན་སྙིང་གདཔུང་པ་གཉིས། དཔྱི་གཉིས་རྣམས་སུ་བཞག་ལ། ཨོཾ་ཏཱ་རེ་ཏུཏྟཱ་རེ་ཏུ་རེ་ སྭཱ་ ཧཱ།
ཨོཾ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་ཕཊ་ སྭཱ་ ཧཱ། ཅེས་ཚར་རེ་རེ་བརྗོད་དེ་བསྲུང་བ་བྱ། ད་ཁྱེད་རང་རྣམས་
ལ་སླད་ནས་དབང་བསྐུར་བའི་སྔོན་རོལ་དུ་བར་ཆད་བསྲུང་བའི་དོན་དུ་བདུད་
རྩི་འཁྱིལ་པའི་སྔགས་སྦྱིན་པར་གསུངས་པས་དེའི་རྩ་བའི་སྔགས་ནི། ན་མཿས་མནྟ་
115

ཀྱང་རྫོད་པའི་རྒྱ་ཆེན་བཀའ་མཛོད།
སྙིང་པོ།
བུདྡྷེ་བྷྱོཿ། ན་མོ་མ་ཧཱ་བཛྲ་ཀྲོ་དྷཱ་ཡ། མ་ཧཱ་དཾཥྚ་ཏྐ་ཊ་བྷི་ཥ་ཎ་བྷེ་ ར་ཝཱ་ཡ། བཛྲ་སནྡོ་ཧ་
དརྦ་ཡ། ཨོཾ་ཨ་མྲྀ་ཏ་ཀུཎྜ་ལི་ཧཱུཾ་ཕཊ། ཅེས་པ་འདིའི་བསྙེན་པའི་ཆོ་ག་ལྟར་འབུམ་
ཕྲག་གཅིག་བཟླ་དགོས་པ་ཡིན་ཀྱང་ད་ལྟའི་ཕྱག་ལེན་དཀྱུས་ཙམ་ལ་མི་འགྲུབ་པས།
རང་ཉིད་བདུད་རྩི་འཁྱིལ་པར་སྐད་ཅིག་གིས་གསལ་བས་རྩ་སྔགས་དེ་དང་།
ཨོཾ་ཨ་མྲྀ་ཏ་ཀུཎྜ་ལི་ཧཱུཾ་ཕཊ། ཅེས་པ་ནང་ནུབ་ལ་ཅི་ནུས་བཟླ་བར་ཞུ། དེས་སློབ་མ་
རྗེས་བཟུང་གི་རིམ་པ་གྲུབ་པ་ལགས། ཞེས་བརྗོད་ལ་དགེ་བ་བསྔོས་ཏེ་རང་གནས་སུ་བཏང་། གསུམ་པ་
བསྙེན་པ་ཁ་གསོ་ནི། ཞག་བདུན་ལ་སོགས་པར་བསྙེན་ཅིང་ཡེ་ཤེས་འབེབས་པའི་རྫས་སྦྱོར༌བསྒྲུབ༌པ༌དང༌། བར་
མཚམས་སུ་གཏོར་འབུལ་ཚོགས་འཁོར་རྣམས་ཀྱིས་མཉེས་པར་བྱས་ལ་སློབ་མ་སྨིན་པར་གསོལ་བ་འདེབས་དགོས་པར་
གསུངས་སོ། །བཞི་པ་བགེགས་གཞོམ་པ་ནི། སྔ་ཕྱིའི་གནས་སྐབས་དེ་དག་ཏུ་ལྟས་མཚན་རྩུབ་ན་ཞི་བའི་ཐབས་སྔར་
བཤད་པ་ལྟར་ཁྲོ་བཅུའི་སྒོ་ནས་ཕུར་གདབ་དང་འབྲེལ་བའི་སྲུང་ཟློག་དང༌། དོན་དམ་པར་ཆོས་ཐམས་ཅད་རང་བཞིན་
མེད་པར་ཤེས་པའི་སྟོང་ཉིད་བསྒོམ་པ་དང༌། བདུད་རྩི་འཁྱིལ་པ་ལ་སོགས་པའི་སྔགས་བཟླ་བ་དང༌། ཞི་བའི་སྦྱིན་
སྲེག་དང༌། ཞིང་སྐྱོང་ལ་གཏོར་མ་སྦྱིན་པ་ལ་སོགས་པ་ཐབས་སྣ་ཚོགས་པས་བཟློག་པར་བྱའོ། ། ༈ལྔ་པ་གང་དུ་དཀྱིལ་
འཁོར་སྒྲུབ་པའི་གནས་ནི། རྒྱུད་འདི་དང་བདེ་མཆོག་སོགས་ལས་བཤད་པ་ལྟར་རོ། །དྲུག་པ་ནམ་བྱ་བའི་དུས་ནི། ཧོར་
ཟླ་བཅུ་གཅིག་པ། གསུམ་པ། བཞི་པ། བཅུ་པ་རྣམས་དང༌། ཚེས་གྲངས་ནི་གཉིས། གསུམ། བརྒྱད། བཅུ་བཞི། བཅོ་
ལྔ་རྣམས་ལ་དབང་བསྐུར་བ་དང་དཀྱིལ་འཁོར་བྲི་སྒྲུབ་སོགས་བསྔགས་ཏེ། དེའང་ཡར་མར་གཉིས་ཀར་བཟུང་དགོས་ལ།
རེས་གཟའ་ཡང་ཉི་ཟླ། ལྷག་པ་ཕུར་བུ་རྣམས་དང༌། སྐར་མ་སྣར་མ། མགོ །ལག རྒྱལ། དབོ། མེ་བཞི། ལྷ་མཚམས།
སྣྲོན། སྣྲུབས། གྲོ་ཞུན། ཆུ་སྟོད། ཁྲུམས་སྟོད། སྦྱོར་བའང་རྣམ་སེལ། ཤིན་སྐྲངས། ཟུག་རྔུ། འབྲས་སོགས་སླངས་ པ་
དང༌། བྱེད་པ་ཡང་བིཥྚི་ངེས་པར་སྤང༌་དགོས་ལ་གཞན་ཡང་རིག་པས་བརྟགས་ཏེ་ངན་པ་སྤང་ཞིང་བཟང་པོར་བླང་བར་
བྱའོ། །སྣོད་ལྡན་གྱི་སློབ་མ་ལ་སྐབས་དེ་ཉིད་དུ་ངེས་པར་དབང་མ་བསྐུར་ན་ཕྱིས་ནས་དུས་ལས་ཡོལ་བར་འགྱུར་
བ་སོགས་ཀྱིས་དགག་བྱ་དམིགས་བསལ་ཡོད་ན་དུས་ལ་ངེས་པ་མེད་དེ་དགག་དགོས་གཙོ་ཆེའོ། །བདུན་པ་ས་གཞི་
བརྟག་པ། བརྒྱད་པ་ས་སློང་བ། དགུ་པ་བཟུང་བ། བཅུ་པ་སྦྱོང་བ། བཅུ་གཅིག་པ་སྲུང་བ་སྟེ་ས་ཆོག་གི་སྐོར་རྣམས་ཉིན་
གཅིག་གི་བྱ་བ་ཡིན་ཅིང་དེ་རྣམས་བདག་འཇུག་གཞན་ལ་ཕན་པར་བཤད་པ་ལྟར་བྱ་དགོས་ཀྱང༌། དཀྱིལ་འཁོར་གྱི་ཁང་
པ་རྙིང་ པ་ དང་ རས་ བྲིས་ ཀྱི་ དཀྱིལ་འཁོར་ལ་བརྟེན་པའི་མགྱོགས་དབང་གི་སྐབས་སུ་མི་མཛད་པ་ཤས་ཆེ་བས་
མ་སྨོས་སོ། །ད་ལྟའི་ཕྱག་ལན་སྤྱི་འགྲེ་ཉིན་གཉིས་མ་ལྟར་ཉིན་དང་པོ་སྟ་གོན